Bruk+av+digitale+verktøy

På denne siden kan du finne informasjon om digitale verktøy som jeg krever at mine elever kjenner til og bruker. Dersom man velger ikke å bruke verktøy jeg foreslår, forventer jeg at du bruker et verktøy som har tilsvarende muligheter som det jeg foreslår. Læreplanen i engelsk stiller krav om kompetanse i bruk av digitale verktøy og denne siden er et bidrag til at dere kan opparbeide den kompetansen som læreplanen vår stiller krav om.

På Rogaland fylkeskommune elevportal finner du forskjellig programvare som du kan laste ned. I høst hadde vi tilgang til Clue, men det har nå fylkeskommunen kuttet. ut. Rent praktisk betyr det at vi kan glemme det programmet og gjerne slette det på pcene våre.

Jeg anbefaler nå bruk av progammet Ordnett Pluss, Kunnskapsforlagets blå ordboktjeneste. Dette må du laste ned når du er koblet til skolens datanettverk, på kabel eller trådløst. Det går ikke an å laste dette ned utenfor skolens område. Jeg er naturlig nok mest opptatt av ordbøkene som omhandler engelsk, men du kan laste ned mange typer ordbøker her som også vil hjelpe deg i andre fag.

Det siste programmet jeg vil nevne for dere er Office 2003 Dette er en programpakke som i utgangspunktet er kostbar å kjøpe, men dere som er elever i vgs får denne gratis av fylket. Jeg vil oppfordre dere til å laste ned denne programmpakken også. . På læringsoppdrag som dere leverer til meg og som jeg retter og gir tilbakemelding på, forventer jeg at dere har benyttet dere av stavekontrollen i Word og at dere har slått opp i vanlig ordbok eller digital ordbok som Ordnett Pluss. Denne prosessen skal dere gjennomføre før dere leverer læringsoppdraget vi har avtalt. Jeg vil ikke bruke tid på å rette opp skrivefeil som dere selv kan finne ut av ved å bruke verktøy som jeg anbefaler.

Jeg vil også sterkt oppfordre til bruk av LingRight, som er et program som har ordboksfunksjon, foreslår ord mens du skriver tekst og gjør om tekst til lyd, slik at du kan høre hele tekster, for å nevne noen av kvalitetene dette programmet har. Dette programmet kan også lastes ned på elevportalen til fylket (se link lenger oppe på denne siden).

Jeg er selv i lærefasen på mange av disse verktøyene og ber om tålmodighet i forhold til å kunne svare på detaljerte spørsmål. Foreløpig klarer jeg sånn noenlunde å bruke disse hjelpemidlene og regner med at dere også vil se at disse verktøyene gjør at kvaliteten på arbeidene deres stiger betraktelig, som jo lenger fremme fører til at du scorer høyere på karakterskalaen, samtidig som du kan bruke mindre tid på å få til et godt arbeid.

Prosessen videre blir at samtlige laster ned nødvendige verktøy, så får vi ta forskjellige utfordringer etterhvert. Dere kan ta dette opp i timene, på Itslearning eller oppsøke meg på arbeidsplassen min på dagtid.

Good luck!!

Ole L